Trochanteriidae

Se systematisk inndeling

Trochanteriidae er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 
Middelsstore (7-18 mm), langbeinte, svært flate, mørke edderkopper. Edderkoppen kan se ut som den har blitt overkjørt, siden kroppen er svært flat og bred. De har åtte små øyne som danner to tverr-rader. Chelicerene er nokså store og rettet framover og utover. Bakkroppen er avlang, som resten av dyret ganske flat. Et særtrekk er at hofteringen (trochanter) på det bakerste beinparet er forlenget.

Levevis 
Disse edderkoppene gjemmer seg gjerne under løs bark eller steiner om dagen. Hunnen lager 3-4 sirkelrunde eggsekker av silke, hver noe større enn hennes egen kropp. Hun legger 50-80 egg i hver av disse.

Utbredelse 
De fleste artene lever i Australia, men familien er også registrert i Sør-Amerika, Kanariøyene, Afrika, Madagaskar, India, Korea, Japan og Ny-Guinea.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Dionycha
 Overfamilie Gnaphosoidea
 Familie Trochanteriidae Karsch, 1879
 Slekten Boolathana Platnick, 2002 — Australia
 Slekten Desognanops Platnick, 2008 — Australia 
 Slekten Desognaphosa Platnick, 2002 — Australia
 Slekten Doliomalus Simon, 1897 — Chile
 Slekten Fissarena Henschel, Davies & Dickman, 1995 — Australia
 Slekten Hemicloeina Simon, 1893 — Australia
 Slekten Longrita Platnick, 2002 — Australia
 Slekten Morebilus Platnick, 2002 — Australia
 Slekten Olin Deeleman-Reinhold, 2001 — Sulawesi, Christmasøya
 Slekten Plator Simon, 1880 — Kina, India, Korea, Japan
 Slekten Platorish Platnick, 2002 — Australia
 Slekten Platyoides O. P-Cambridge, 1890 — Afrika, Madagaskar
 Platyoides ventrurus Platnick, 1985 – Kanariøyene
 Slekten Pyrnus Simon, 1880 — – Australia, Ny-Caledonia
 Slekten Rebilus Simon, 1880 — – Australia
 Slekten Tinytrema Platnick, 2002 — – Australia
 Slekten Trachycosmus Simon, 1893 — Australia
 Slekten Trachyspina Platnick, 2002 — Australia
 Slekten Trachytrema Simon, 1909 — Australia
 Slekten Trochanteria Karsch, 1878 — Sør-Amerika

Kilder 
 Platnick, N.I. (1985) Studies on Malagasy spiders 2. The family Trochanteriidae (Araneae, Gnaphosoidea), with a revision of the genus Platyoides. American Museum, Novitates 2808: 1-17.

Eksterne lenker 
 
 Hjemmeside om familien, med bilder av Hemicloea sp.
 Bilde av en australsk art

Edderkopper
Dyr formelt beskrevet av Ferdinand Karsch
Edderkoppdyr formelt beskrevet i 1879